ka af en en ka ka ka ka ka ka ka ka ka en af en ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka en af ka en en en
მეჯვრისხევის საზოგადოებრივ ცენტრში განთავსდა აგროპედია – ADA
აგვისტო 17, 2021 by Andro Khetereli ADA, სიახლეები
გორში, მეჯვრისხევის საზოგადოებრივ ცენტრში განთავსდა აგროპედია.
პროექტის მიზანია ინოვაციური პროდუქტის – აგროპედიას გამოყენებით აგროსაკონსულტაციო სერვისებსა და საჭირო ინფორმაციებზე წვდომის გაზრდა-გამარტივება კონფლიქტისპირა რეგიონში მცხოვრები ფერმერებისათვის.
პროექტი განხორციელდა საქართველოს იუსტიციის სამინისტროს სერვისების განვითარების სააგენტოსთან გაფორმებული მემორანდუმის ფარგლებში.აგროპედია წარმოადგენს კოლოსალური რაოდენობის ინფორმაციის ბანკს, აგრო-ბიბლიოთეკას, რომელიც მოთავსებულია კომპიუტერის მსგავს მოწყობილობაში.
საჭირო ინფორმაციის მოძიება მომხმარებელს შეუძლია ეკრანზე ხელის შეხებით.
აგროპედია ორიენტირებულია აგრო-საექსტენციო სერვისების გაძლიერებაზე, ქმნის საჯარო სექტორთან თანამშრომლობის ეფექტურ მოდელს და გააჩნია ფერმერებისათვის საჭირო ინფორმაციის გავრცელების პოტენციალი ქვეყნის მასშტაბით.
“სოფლის მეურნეობის განვითარების ასოციაცია” უზრუნველყოფს აგროპედიაში არსებული ინფორმაციის და მასალების მუდმივ განახლებას – ამჟამად აგროპედიას კიოსკში მომხმარებლებს შეუძლიათ გაეცნონ შემდეგი სახის მასალებს და პროფესიულ რეკომენდაციებს:
სასოფლო-სამეურნეო კულტურათა მოვლა-მოყვანის წესები.
მოსავლის აღება-შენახვა: წესები და რეკომენდაციები.
ახალი და პერსპექტიული კულტურების წარმოების წესები და რეკომენდაციები.
სოფლის მეურნეობის სფეროში მიმდინარე სიახლეები.
მეცხოველეობა – შინაური პირუტყვის მოვლა და საკვებწარმოება.
ვეტერინარია – შინაური პირუტყვის დაავადებები და მკურნალობის მეთოდები.
მეფუტკრეობა – ფუტკრის მოვლა და დაცვა მავნებელ-დაავადებებისაგან.
პროექტი ხორციელდება USAID-REAP პროექტის პროფესიული ხელშეწყობით.
შიდა ქართლში აგროპედიას განთავსებაზე ორიენტირებული პროექტის მხარდამჭერები არიან ასევე საქართველოს გარემოს დაცვის და სოფლის მეურნეობის სამინისტრო და საქართველოს იუსტიციის სამინისტროს სახელმწიფო სერვისების განვითარების სააგენტო.
სოფლის მეურნეობის განვითარების ასოციაცია